Céklás-savanyúkáposztás kence pirított dióval (gluténmentes, vegán, IR-barát) - Nóra mindenmentes konyhája
2018-03-27 Írta: Andrási Nóra 1 hozzászólás
Ezen a héten egy másik Nóri tollából (fakanalából 🙂 ) érkezik egy új kence recept: Lipták Nóri, a Diéták & Álmok blog szerzője készítette ezt a színes finomságot. A beluga lencsés saláta, a pirított tofus paradicsomos quinoa és a tavaszváró marinált sütőtökös saláta után ez a negyedik, egyben utolsó babaköszöntő bejegyzés a oldalamon. A következőt már én írom (csak győzzétek kivárni… 🙂 ).
Fotó: Lipták Nóra, Diéták & Álmok
Ha IR-es vagy, pláne ha nem fogyasztasz állati eredetű termékeket, a kezdetekben kihívás lehet, hogy mit kenj a szendvicsedbe, lévén a klasszikus vaj – sajtkrém – vajkrém – májkrém nem opciók az étrended kialakításakor. A jó hír, hogy cserébe viszont remek jó zöldségkrémeket, pástétomokat lehet készíteni, amelyek abszolút egészséges alternatívát jelentenek a fentiekre, és még finomak is.
Ma egy olyan kencét mutatok Nektek, ami elsőre talán szokatlanul hangozhat, viszont nagyon finom, tele van ásványi anyaggal, vitaminnal, és már a színe miatt is energetizáló.
Céklás-savanyúkáposztás kence pirított dióval
Élénkítően színes télbúcsúztató kence céklával, savanyú káposztával és dióval. Gluténmentes, vegán, IR-barát recept.
Szerző: Lipták Nóri
Étel típus: kence
Konyha: gluténmntes, vegán, IR-barát
5 dkg (kisebb fej) lilahagyma félbevágva, vékonyra karikázva
25 dkg savanyú káposzta összevágva
25 dkg sült vagy főtt cékla kockára vágva
5 dkg pirított dió durvára vágva
Besózzuk és ecetezzük a hagymát, és állni hagyjuk 10-15 percet (ettől szelídebb lesz a hagyma íze).
Összekeverjük - a diót leszámítva - a többi hozzávalóval, és botmixerrel olyan krémesre/darabosra mixeljük, amilyenre szeretnénk.
Belekeverjük a pirított, durvára vágott diót, és már ehetjük is.
Ha egy éjszakára hagyjuk a hűtőben összeérni, akkor a hagyma utóhatásai még inkább szelídülnek.
Dió helyett használhatunk más pirított magot pl. tökmagot, olívaolaj helyett pedig akár tökmagolajat is.
tálalási adag: 1 adag Szénhidrát: 7,4 g
Ha inzulinrezisztenciával élsz, már biztosan hallottál Lipták Nóri online diétás tanfolyamairól, április 9-én indul a következő, itt tudsz róla bővebben olvasni (nem gluténmentes, nem vegán, “csak” IR-es!). Ha tetszett a recept, érdemes szétnézned Nóri blogján is!
Vaníliás köleskeksz - mindenmentes és pecsételhető
Vaníliás teasütemény pekándióval (cukor-, tej-, to...
Banános, mazsolás zabkeksz (gluténmentes, vegán)
Kategória: élesztőmentes, gluténmentes, szójamentes, tejmentes, tojásmentes, vegán, vegetáriánus Címkék: cékla, dió, kence, reggeli, tízórai, uzsonna
Previous Post: « Tavaszváró marinált sütőtökös saláta
Next Post: Tapasztalataim a mindenmentes ebéd házhozszállítással »
2018-04-02, 4:41 du.
Egy hete pont ezt a receptet készítettem el kútfőből, csak salátának, és én reszelt almát is tettem hozzá 🙂
Örülök neki, hogy másnak is eszébe jut ez a cékla-savanyúkáposzta vitamin-kombó! (És nem csak nekem jön be 😀 )